Diari Oficial de la Generalitat Valenciana


Sumari del DOGV 3627, del 17-11-1999 (1999/9624)

Informació pública del programa d'actuació integrada de la unitat d'execució Polígon Industrial de Canet d'En Berenguer.
------------------------------------------------------------------------------------------------------------------------

### Dades del document

Número de DOGV
:   3627

Data del DOGV
:   17-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9624


Organisme emissor
:   Actividades Integradas Urbanisticas, SL

Tipus de document
:   Anunci

Informació pública del programa d'actuació integrada de la unitat d'execució Polígon Industrial de Canet d'En Berenguer. [1999/M9624]
  
Als efectes del que disposa la Llei 6/1994, Reguladora de l'Activitat Urbanística, com a titulars cadastrals afectats per aquest programa d'actuació integrada Polígon Industrial, pose en coneixement el que segueix:
  
La mercantil Actividades Integradas Urbanísticas, SL ha formulat un programa d'actuació integrada de la unitat d'execució Polígon Industrial, de Canet d'En Berenguer, format pel document de l'avantprojecte d'urbanització i programa, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394 de 24.11.1994).
  
En aplicació del que estableix l'article 48.1.C), en relació amb l'article 46.3, ambdós de l'esmentada llei, escau sotmetre l'esmentat programa, amb tota la documentació annexa, a informació pública, per termini de 20 dies hàbils, comptats a partir del següent dia a la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que els convinguen segons dret, així com altre alternatives tècniques de programa i, si escau, proposicions juridicoeconòmiques, tot això en els termes i les condicions de l'esmentada Llei 6/1994, a l'efecte de la qual qualsevol interessat podrà consultar l'expedient a la Notaria del senyor Esteban Moliner Pérez, situada en l'avinguda dels Sants de la Pedra, número 8, de Sagunt, els dies hàbils en horari de 10.00 a 14.00 hores.
  
Igualment es fa constar que qualsevol persona podrà comparéixer en aquesta notaria per a obtindre còpia de l'acta de protocol·lització del programa i dels documents que acompanyen a aquest, o sol·licitar l'exhibició d'aquesta.
  
L'esmentada documentació, així com l'expedient administratiu, podran consultar-se en l'Ajuntament de Canet d'En Berenguer, els dies hàbils en idèntic horari, on, així mateix, poden presentar-se les al·legacions que es formulen, després de presentar-les en la notaria indicada.
  
Mitjançant aquest anunci, segons el que preceptua el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posa en coneixement dels interessats que durant el termini de cinc dies, comptats a partir del venciment del termini anterior, podran presentar-se les proposicions juridicoeconòmiques de les distintes alternatives que optaran a l'adjudicació del programa, a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques. En aquest cas, la pròrroga es farà constar en l'expedient, s'anunciarà al tauler d'anuncis de l'Ajuntament de Canet d'En Berenguer i es comunicarà als qui, per desconéixer-ho, presenten pliques prematurament.
  
L'acte d'obertura de pliques tindrà lloc el dia hàbil següent a la conclusió del termini per a presentar-les.
  
Cosa que es comunica, mitjançant aquest avís, als efectes oportuns.